CELEX: 52003PC0280
Language: fi
Date: 2003-05-27
Title: Ehdotus: neuvoston päätös, yhteisön toimintaohjelmasta Euroopan unionin ja maailman tiettyjen teollistumattomien alueiden suhteisiin liittyvää keskinäistä ymmärrystä edistävien elinten ja laitosten tukemiseksi

Avis juridique important

|

52003PC0280

Ehdotus: neuvoston päätös, yhteisön toimintaohjelmasta Euroopan unionin ja maailman tiettyjen teollistumattomien alueiden suhteisiin liittyvää keskinäistä ymmärrystä edistävien elinten ja laitosten tukemiseksi  /* KOM/2003/0280 lopull. - CNS 2003/0110 */  

Ehdotus: NEUVOSTON PÄÄTÖS, yhteisön toimintaohjelmasta Euroopan unionin ja maailman tiettyjen teollistumattomien alueiden suhteisiin liittyvää keskinäistä ymmärrystä edistävien elinten ja laitosten tukemiseksi(komission esittämä)PERUSTELUT1. JohdantoYhteisö toteuttaa rahoitusyhteistyötä sekä taloudellista ja teknistä yhteistyötä koskevaa politiikkaa maailman tiettyjen alueiden kanssa. Neuvosto on vahvistanut, että yhteisön ja sen kumppanien suhteet ovat tärkeitä ja ne edellyttävät Euroopan unionin ja sen tuensaajakumppanien keskinäisen ymmärryksen syventämistä. Tämä ymmärryksen syventäminen on tapahduttava sellaisten elinten ja laitosten toimesta, jotka ovat erikoistuneet analysoimaan EU:n ja asianomaisten alueiden välisiä suhteita.Monet elimet ja laitokset ovat saaneet jo useita vuosia toimintatukea Euroopan yhteisöjen yleisen talousarvion luvusta A 30. Tähän saakka budjettivallan käyttäjä on vaatinut, että näiden tukien saajat on mainittava budjettikohtien otsikoissa.Tämän perussäädöksen nojalla rahoitettavilla toimilla lisätään EU:n ja asianomaisten alueiden suhteisiin liittyvää ymmärrystä ja vuoropuhelua muun muassa seuraavien toimien avulla:-EU:n ja asianomaisen alueen politiikkojen tarkastelu ja analysoiminen,-tausta- ja keskusteluasiakirjojen laatiminen,-pyöreän pöydän tapaamisten ja/tai tiettyä aihetta käsittelevien seminaarien järjestäminen,-erilaisten julkaisujen toimittaminen.Läheisyysperiaate: EU:n ja maailman tiettyjen teollistumattomien alueiden suhteisiin liittyvän keskinäisen ymmärryksen syventäminen on osa yhteisön näille alueille antamaa tukea, joten kyse on monenvälisestä toiminnasta, jota on harjoitettava yhteisön tasolla tehokkuuden ja hyvän hallinnon periaatteita noudattaen. Jäsenvaltioiden osallistuminen näiden toimien rahoittamiseen voisi tehostaa tämän ohjelman tavoitteiden saavuttamista.2. Nykyiset toimet edellyttävät oikeusperustaaEuroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetussa neuvoston asetuksessa (EY, Euratom) N:o 1605/2002 [1] ja päätöksessä noudattaa komission talousarvion laadinnassa toimintoperusteista budjetointia edellytetään perussäädösten antamista kaikista tuista, jotka rahoitetaan komission talousarvion pääluokassa 3 olevassa osassa A (hallintomäärärahat) määritellyistä määrärahoista.[1]  EYVL L 248, 16.9.2002, s. 1.Tämän päätöksen tavoitteena on antaa perussäädös toimintatukien myöntämiseksi EU:n ja maailman tiettyjen teollistumattomien alueiden suhteiden keskinäisen ymmärryksen edistämiseksi kolmen vuoden ajan (2004-2006).Ehdotus perustuu Euroopan yhteisön perustamissopimuksen 308 artiklaan, jossa neuvosto valtuutetaan antamaan aiheelliset säännökset, jos jokin toimi osoittautuu tarpeelliseksi tavoitteen saavuttamiseksi eikä perustamissopimuksessa ole määräyksiä tähän tarvittavista valtuuksista. Noudatettava menettely määritellään kyseisessä artiklassa: neuvosto antaa säännökset yksimielisesti komission ehdotuksesta ja Euroopan parlamenttia kuultuaan.3. Päätösehdotuksen keskeiset piirteetPäätökseen sisältyvät yleiset periaatteet, joita sovelletaan tukiin, joihin liittyy tukimäärien asteittainen väheneminen ja yhteisrahoitus.Tuensaajien valitseminen: Tuensaajat valitaan ehdotuspyyntöjen perusteella uuden varainhoitoasetuksen mukaisesti. Tähän saakka budjettivallan käyttäjä on vaatinut, että nämä tuensaajat on mainittava budjettikohtien otsikoissa. Jotta tuensaajat mainittaisiin perussäädöksessä, on tarpeen, että tukea saavan elimen tai laitoksen ominaisuudet ovat sellaiset, että se tulee kyseeseen ainoana tuensaajana. Tähänastiset tuensaajat eivät ole täyttäneet näitä edellytyksiä.Vaikutukset talousarvioon: Suunnitellut tukimäärät perustuvat Euroopan yhteisöjen talousarvion mukaisesti määrärahaan, joka on myönnetty vuodeksi 2003 budjettikohdille A-3031, A-3033, A-3034 ja A-3039. Ehdotetaan, että määräraha säilytetään entisen suuruisena eli 1 353 000 eurona vuodessa.Oikeusperusta: Tässä päätöksessä tarkoitetut toimet eivät ole yhteistyötoimenpiteitä, jotka kuuluvat suoraan kehitysyhteistyöpolitiikan tai Euroopan unionin ulkopuolisten maiden kanssa harjoitettavaa yhteistyötä koskevan politiikan alaisuuteen. Niitä kuitenkin tarvitaan yhteisön tavoitteiden saavuttamiseksi. Perustamissopimuksessa ei ole muuta tämän päätöksen tekemiseen valtuuttavaa määräystä kuin 308 artikla.4. LoppulauseEdellä esitetyistä syistä komissio pyytää neuvostoa tekemään liitteenä olevan päätöksen.2003/0110 (CNS)Ehdotus: NEUVOSTON PÄÄTÖS, yhteisön toimintaohjelmasta Euroopan unionin ja maailman tiettyjen teollistumattomien alueiden suhteisiin liittyvää keskinäistä ymmärrystä edistävien elinten ja laitosten tukemiseksiEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon komission ehdotuksen [2],[2]  EUVL C [...], [...], s. [...].ottaa huomioon Euroopan parlamentin lausunnon [3],[3]  EUVL C [...], [...], s. [...].sekä katsoo seuraavaa:(1) Yhteisö pitää yllä suhteita tiettyihin maailman teollistumattomiin maihin ja alueisiin antamalla erityisesti tukea ALA- [4], MEDA- [5], Tacis- [6] ja CARDS [7]-asetusten nojalla.[4]  Neuvoston asetus (ETY) N:o 443/92, annettu 25 päivänä helmikuuta 1992 (EYVL L 52, 27.2.1992, s.  1).[5]  Neuvoston asetus (EY) N:o 1488/96, annettu 23 päivänä heinäkuuta 1996 (EYVL L 189, 30.7.1996, s.  1).[6]  Neuvoston asetus (EY, Euratom) N:o 99/2000, annettu 29 päivänä joulukuuta 1999 (EYVL L 12, 18.1.2000, s. 1).[7]  Neuvoston asetus (EY) N:o 2666/2000, annettu 5 päivänä joulukuuta 2000 (EYVL L 306, 7.12.2000, s.  1).(2) Eurooppa-neuvosto on useita kertoja vahvistanut, että se pitää tärkeinä Euroopan unionin ja sen kumppanien suhteita [8].[8]  Cannesissa 26 ja 27 päivänä kesäkuuta 1995 kokoontunut Eurooppa-neuvosto ja Lissabonissa 23 ja 24 päivänä maaliskuuta 2000 kokoontunut Eurooppa-neuvosto.(3) Erityistä huomiota olisi kiinnitettävä yhteisön tuen alueelliseen ulottuvuuteen ottaen huomioon edellä mainittujen asetusten soveltamisalaan kuuluvien pääasiallisten alueiden eri tarpeet ja ensisijaiset tavoitteet sekä kannustaen tuen lisäämistä.(4) Olisi syvennettävä Euroopan unionin ja sen tuensaajakumppanien keskinäistä ymmärrystä.(5) Tämä ymmärryksen syventäminen tapahtuu sellaisten elinten ja laitosten toimesta, jotka ovat erikoistuneet analysoimaan EU:n ja asianomaisten alueiden välisiä suhteita.(6) Elimiä, instituutteja, laitoksia ja verkostoja tuetaan useista budjettikohdista Euroopan unionin ja maailman muiden alueiden suhteiden lujittamiseksi.(7) Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetussa neuvoston asetuksessa (EY, Euratom) N:o 1605/2002 edellytetään, että nykyisistä tukitoimista on säädettävä perussäädöksellä.(8) Olisi syytä varmistaa tälle ohjelmalle maantieteellinen soveltamisalue, joka kattaa kaikki edellä mainittujen asetusten soveltamisalaan kuuluvat alueet sekä ehdokasmaat.(9) Tässä päätöksessä tarkoitetut toimet eivät ole yhteistyötoimenpiteitä, jotka kuuluvat suoraan kehitysyhteistyöpolitiikan tai Euroopan unionin ulkopuolisten maiden kanssa harjoitettavaa yhteistyötä koskevan politiikan alaisuuteen. Niitä kuitenkin tarvitaan yhteisön tavoitteiden saavuttamiseksi.(10) Perustamissopimuksessa ei ole muuta tämän päätöksen tekemiseen valtuuttavaa määräystä kuin 308 artikla,ON TEHNYT TÄMÄN PÄÄTÖKSEN:1 artikla - [Ohjelman tavoite]1. Perustetaan yhteisön toimintaohjelma Euroopan unionin ja tiettyjen alueiden suhteiden analysointiin erikoistuneiden elinten, tutkimuskeskusten, instituuttien, laitosten ja verkostojen tukemiseksi.2. Tämän ohjelman yleistavoitteena on tukea näiden elinten toimintaa. Toimet määritellään elimen, tutkimuskeskuksen, instituutin, laitoksen tai verkoston vuotuisessa toimintaohjelmassa ja niiden on sisällyttävä liitteessä kuvattuihin toimiin. Tuettavilla toimilla on edistettävä Euroopan unionin sekä ALA-, MEDA- , Tacis- ja CARDS-asetusten soveltamisalaan kuuluvien alueiden sekä ehdokasmaiden keskinäistä ymmärrystä ja vuoropuhelua.2 artikla - [Osallistuminen ohjelmaan]1. Ollakseen oikeutettu tukeen elimen on noudatettava liitteen säännöksiä ja täytettävä seuraavat edellytykset:-sen on oltava riippumaton, voittoa tavoittelematon oikeushenkilö, jonka pääasiallinen toiminta koskee Euroopan unionin ja asianomaisten alueiden suhteiden ja keskinäisen ymmärryksen edistämistä ja jonka tavoitteet ovat yleisen edun mukaisia,-sen on oltava perustettu oikeudellisesti yli kaksi vuotta sitten, ja sen kahden viimeiseksi kuluneen vuoden tilinpäätösten on oltava hyväksytyn tilintarkastajan vahvistamia.-sen on toimissaan noudatettava erityisesti yhteisön ulkosuhdetoimien perusperiaatteita ja otettava huomioon 5 artiklassa luetellut ensisijaiset periaatteet.2. Ollakseen oikeutettu sellaiselle elimelle vuotuisen toimintaohjelman mukaisesti myönnettävään toimintatukeen, joka noudattaa Euroopan unionin määrittelemän politiikan tavoitteita, elimen on lisäksi harjoitettava toimintaansa Euroopan laajuisesti tai asianomaisella alueella ja sen rakenteen ja toiminnan vaikutusten on pystyttävä ulottumaan Euroopan unionin tasolle ja/tai asianomaisille alueille.3 artikla - [Euroopan unionin ulkopuolisten maiden osallistuminen]Ohjelmaan voivat osallistua elimet, instituutit, laitokset ja verkostot, jotka ovat sijoittautuneet:a) jäsenvaltioihin;b) maihin, joiden liittyminen Euroopan unioniin vuonna 2004 on hyväksytty Kööpenhaminassa vuonna 2002 pidetyssä huippukokouksessa;c) Bulgariaan, Romaniaan tai Turkkiin;d) ALA-, MEDA-, Tacis- tai CARDS-asetusten soveltamisalaan kuuluviin maihin tai niiden soveltamisalaan kuuluville alueille [9].[9]  Katso alaviitteet 3-6.4 artikla - [Tuensaajien valitseminen]1. Elimen vuotuisen toimintaohjelman mukaista toimintatukea myönnettäessä on noudatettava liitteessä säädettyjä yleisiä edellytyksiä.2. Elimet valitaan toimintatukien saajiksi ehdotuspyynnön perusteella koko tämän ohjelman keston ajaksi, jotta Euroopan unionin ja näiden elinten välille saadaan luotua yhteistyösuhde.Komissio laatii varainhoitoasetuksen 116 artiklan mukaisesti ehdotuspyynnön perusteella luettelon tuensaajista ja myönnettävistä määristä.5 artikla - [Tuen myöntäminen]1. Tämän ohjelman mukaisesti myönnettävillä toimintatuilla ei saa rahoittaa kaikkia elimelle sen kalenterivuoden aikana aiheutuvia tukikelpoisia menoja, jolle tukea myönnetään.2. Myönnettävän toimintatuen määrä ei saa olla yli 70 prosenttia elimen sen vuoden tukikelpoisista menoista, jolle tukea myönnetään.3. Kesäkuun 25 päivänä 2002 annetun neuvoston asetuksen (EY, Euratom) N:o 1605/2002 113 artiklan 2 kohdan mukaisesti myönnetyn toimintatuen määrää alennetaan asteittain, kun sitä myönnetään uudestaan. Kun tukea myönnetään elimelle, joka on saanut tällaista toimintatukea jo edellisenä vuonna, yhteisön rahoitusosuus on uudesta tuesta vähintään 10 prosenttiyksikköä edellisen vuoden yhteisön tuen rahoitusosuutta pienempi.6 artikla - [Varainhoitoa koskevat säännökset]1. Tämä ohjelma käynnistyy 1 päivänä tammikuuta 2004 ja päättyy 31 päivänä joulukuuta 2006.2. Budjettivallan käyttäjä myöntää vuotuiset määrärahat rahoitusnäkymien asettamissa rajoissa.7 artikla - [Seuranta ja arviointi]Komissio antaa viimeistään 31 päivänä joulukuuta 2005 neuvostolle kertomuksen tämän ohjelman tavoitteiden toteutumisesta. Tämä arviointikertomus perustuu tuensaajien saavuttamiin tuloksiin ja siinä arvioidaan erityisesti tuensaajien toimien merkityksellisyyttä, tehokkuutta ja hyödyllisyyttä 1 artiklassa ja liitteessä määriteltyjen tavoitteiden saavuttamiseksi.8 artikla - [Siirtymäsäännökset]Kun toimintatukea myönnetään uudestaan, 5 artiklassa tarkoitettua yhteisön rahoitusosuuden asteittaista alentamista sovelletaan vasta tämän päätöksen voimaantuloa seuraavasta kolmannesta vuodesta alkaen sellaisiin elimiin, jotka ovat saaneet toimintatukea samoihin toimiin tämän päätöksen voimaantuloa edeltäneenä vuonna ja kahtena sitä edeltäneenä vuonna.9 artikla - [Voimaantulo]Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.Tehty Brysselissä [..] päivänä [...]kuuta [....].Neuvoston puolestaPuheenjohtajaLIITE1. TUETTAVAT TOIMETYhteisön toiminnan lujittamista ja tehostamista edistävien elinten on toteutettava seuraavia toimia:-Euroopan unionin ja ehdotuspyynnössä määritellyn alueen politiikkojen tarkastelu ja analysoiminen,-keskustelu- ja tausta-asiakirjojen laatiminen,-pyöreän pöydän keskustelujen järjestäminen,-tiettyä aihetta käsittelevien seminaarien järjestäminen,-erilaisten julkaisujen toimittaminen.2. TUETTAVIEN TOIMIEN TÄYTÄNTÖÖNPANO2.1. Tämän ohjelman soveltamisalaan kuuluvien toimien täytäntöönpanosta vastaa elin, jonka tavoitteena on edistää Euroopan unionin ja 3 artiklassa mainituissa asetuksissa tarkoitettujen alueiden keskinäistä ymmärrystä ja tuntemusta.2.2. Tässä yhteydessä tarkoitetaan voittoa tavoittelemattomia elimiä, instituutteja, laitoksia tai verkostoja, jotka toimivat päätöksen 2 artiklassa tarkoitetuissa maissa ja/tai siinä tarkoitetuilla alueilla ja jotka edistävät perustamissopimuksessa määrättyjen tavoitteiden mukaisia periaatteita ja politiikkoja.2.3. Vuotuista toimintatukea voidaan myöntää tällaiselle elimelle sen vuotuisen toimintaohjelman toteuttamiseksi.3. TUENSAAJIEN VALITSEMINENToimintatukea saavat elimet valitaan varainhoitoasetuksessa säädettyjen ehdotuspyyntöjen perusteella. Nämä ehdotuspyynnöt julkaistaan, kun ohjelma käynnistetään, jotta Euroopan unioni voi valita yhteistyökumppanit ohjelman toteuttamiseksi.4. TUKIHAKEMUSTEN ARVIOINTIPERUSTEETTukihakemuksissa arvioidaan seuraavaa:-hakemusten vastaavuus ohjelman tavoitteisiin nähden,-ehdotettujen toimien laatu,-aikaisempi alan kokemus,-vakiintuneet tietolähteet ja yhteydet asianomaisilla alueilla ja Euroopan unionissa,-ehdotettujen toimien kustannus-hyöty-suhde,-toteutettavien toimien maantieteellinen vaikutusalue.Näiden tukien konkreettiset ominaispiirteet ja myöntämisedellytykset määritellään ehdotuspyynnöissä.5. TUKIKELPOISET MENOT5.1 Toimintatuen määrittämisessä huomioidaan pelkästään valitun elimen tavanomaisen toiminnan sujumiseksi välttämättömät toimintamenot kuten henkilöstökustannukset, yleiskustannukset (vuokrat, kiinteistöjen käyttökustannukset, välineet ja laitteet, toimistotarvikkeet, televiestintäkustannukset, postimaksut jne.), sisäisistä kokouksista aiheutuvat kustannukset, julkaisukustannukset ja tiedotuskustannukset.5.2 Yhteisön rahoitusosuuden lisäksi asianomaiset elimet saavat varoja talousarvionsa rahoittamiseksi myös muista lähteistä. Osa tuesta voidaan toimittaa luontoissuorituksina edellyttäen, että tukea ei arvosteta todellisia kustannuksia korkeammaksi ja tämä voidaan todentaa kirjanpitotosittein tai että kustannus on tasoltaan kyseisillä markkinoilla yleisesti hyväksytty; tähän eivät kuitenkaan kuulu toimitiloja koskevat luontoissuoritukset.6. Valvonta ja tilintarkastukset6.1 Toimintatuen saajan on pidettävä komission saatavilla viiden vuoden ajan viimeisestä maksusuorituksesta kaikki sen vuoden kuluja koskevat tositteet ja asiakirjat kuten tarkastettu kirjanpito, jolle tukea on myönnetty. Tuen saajan on huolehdittava tarvittaessa siitä, että yhteistyökumppanien tai jäsenten hallussa olevat tositteet ovat komission käytettävissä.6.2 Komissiolla on oikeus toteuttaa tuen käyttöä koskeva tilintarkastus joko suoraan virkamiestensä tai valitsemansa muun hyväksytyn ulkopuolisen tahon toimesta. Näitä tilintarkastuksia voidaan toteuttaa koko sopimuksen voimassaolon ajan sekä viiden vuoden ajan tuen loppuosan maksamisesta. Tarvittaessa komissio voi tehdä näiden tilintarkastusten tulosten perusteella päätöksiä tukien takaisin perimisestä.6.3 Komission henkilöstölle sekä komission valtuuttamille ulkopuolisille henkilöille on näiden tilintarkastusten toteuttamiseksi taattava asianmukainen mahdollisuus päästä erityisesti tuen saajan toimitiloihin sekä saada tarvitsemiaan tietoja, sähköisessä muodossa olevat tiedot mukaan luettuina.6.4 Tilintarkastustuomioistuimella ja Euroopan petostentorjuntavirastolla (OLAF) on samat, erityisesti toimitiloihin pääsyä ja tietojen käyttöä koskevat oikeudet kuin komissiolla.6.5 Suojellakseen Euroopan yhteisön taloudellisia etuja petoksilta ja muilta väärinkäytöksiltä komissiolla on lisäksi tämän ohjelman yhteydessä valtuudet toteuttaa paikalla valvontaa ja tarkastuksia neuvoston asetuksen (Euratom, EY) N:o 2185/96 [10] mukaisesti. Tarvittaessa OLAF toteuttaa tutkimuksia Euroopan parlamentin ja neuvoston asetuksen (EY) N:o 1073/1999 mukaisesti [11].[10]  EYVL L 292, 15.11.1996, s. 2.[11]  EYVL L 136, 31.5.1999, s. 1.SÄÄDÖKSEEN LIITTYVÄ RAHOITUSSELVITYSPolitiikan ala(t): ULKOSUHTEETToimi (toimet): 19 02 02 Euroopan unionin ja sen ulkopuolisten maiden välisiin suhteisiin erikoistuneet tutkimuslaitoksetToimenpiteen nimi:yhteisymmärrystä Euroopan unionin ja vähemmän kehittyneiden alueiden välisissä suhteissa edistävät järjestöt1. BUDJETTIKOHTA/-KOHDATNimikkeistö:19 02 02 (A-3031 vuonna 2003): Eurooppalainen Aasian-tutkimusinstituutti19 02 08 (A-3033 vuonna 2003): Keskinäisen riippuvuuden ja solidaarisuuden eurooppalainen pohjoinen-etelä-keskus19 02 09 (A-3034 vuonna 2003): Eurooppa-suhteita hoitava Latinalaisen Amerikan keskus (Celare)19 02 10 (A-3039 vuonna 2003): Välimeren alueen ja Euroopan ja arabimaiden yhteistyöVuoden 2004 toimintoperusteisen budjetoinnin nimikkeistö: 19 02 02 (4 kohtaa yhdistetty yhdeksi)2. NUMEROTIEDOT2.1 Toimenpiteen kokonaismääräraha: 4 059 miljoonaa euroa maksusitoumusmäärärahoina2.2 Toimenpiteen soveltamisaika:2004-20062.3 Monivuotinen kokonaismenoarvio:a) Maksusitoumusmäärärahojen (MSM)/maksumäärärahojen (MM) aikataulu (rahoitustuki) (vrt. kohta 6.1.1)miljoonaa euroa (kolmen desimaalin tarkkuudella)>TAULUKON PAIKKA>b) Tekninen ja hallinnollinen apu ja tukimenot (vrt. kohta 6.1.2)>TAULUKON PAIKKA>>TAULUKON PAIKKA>c) Henkilöstö- ja muiden hallintomenojen kokonaisvaikutus rahoitukseen(vrt. kohdat 7.2 ja 7.3>TAULUKON PAIKKA>>TAULUKON PAIKKA>2.4 Yhteensopivuus ohjelmasuunnitelman ja rahoitusnäkymien kanssa|X| Ehdotus on tehdyn ohjelmasuunnitelman mukainen.| | Ehdotus edellyttää rahoitusnäkymien kyseisen otsakkeen ohjelmasuunnitelman muuttamista,| | ja tämä voi edellyttää toimielinten sopimuksen määräysten soveltamista.2.5 Vaikutukset tuloihin:|X| Ei vaikuta tuloihin (kyseessä ovat toimenpiteen toteutukseen liittyvät tekniset näkökohdat)TAI| | Vaikutukset tuloihin ovat seuraavat:- Huom. Tuloihin kohdistuvien vaikutusten laskutapaa koskevat täsmennykset ja huomautukset on liitettävä tähän rahoitusselvitykseen erillisellä lehdellä.Miljoonaa euroa (yhden desimaalin tarkkuudella)>TAULUKON PAIKKA>(Kaikki asianomaiset budjettikohdat ilmoitetaan ja taulukkoon lisätään tarvittaessa rivejä, jos toimenpide kohdistuu useampaan budjettikohtaan.)3. BUDJETTITIEDOT>TAULUKON PAIKKA>4. OIKEUSPERUSTAVuonna 2003 talousarvion osa A (hallintomenot)Uusi vuodelle 2004 ehdotettu perussäädös.5. KUVAUS JA PERUSTELUT5.1 Yhteisön toiminnan tarve [12][12]  Ks. lisätietoja erillisestä ohjeasiakirjasta.5.1.1 TavoitteetTavoitteena on lisätä yhteisymmärrystä ja tietämystä Euroopan unionin ja tiettyjen unionin apua saavien vähemmän kehittyneiden alueiden välisistä suhteista.5.1.2 Ennakkoarviointiin liittyvät toimenpiteetYhteisymmärrystä ja tietämystä Euroopan unionin ja tiettyjen unionin apua saavien vähemmän kehittyneiden alueiden välisissä suhteissa edistäviä laitoksia koskeva yhteisön toimintaohjelma merkitsee talousarvion selvitysosassa (luku A30, vuoden 2003 nimikkeistö) nimeltä mainituille elimille myönnettyjen avustusten jatkamista.5.1.3 Jälkiarvioinnin perusteella toteutetut toimenpiteetKun laitoksen tukikelpoisuusaika päättyy, sen on annettava komissiolle lopullinen kertomus työohjelman toteutumisesta sekä lopullinen kirjanpito.Komissio arvioi kyseisiä asiakirjoja asetettujen tavoitteiden ja odotettujen tulosten perusteella.5.2 Suunnitellut toimet ja rahoitustukea koskevat yksityiskohtaiset säännöt(Tässä kohdassa on esitettävä perustelut ehdotuksen rahoittamiselle. Kohdassa määritellään tärkeimmät toimet yleistavoitteen toteutumiseksi. Jokaisella toimella on oltava yksi tai useampi osatavoite. Osatavoitteiden avulla on voitava osoittaa ehdotuksen kattaman ajanjakson aikana saavutettu edistys. Niillä ei saa pyrkiä ainoastaan välittömiin tuloksiin, mutta niiden on oltava riittävän selkeitä, jotta niitä koskevat tulokset voidaan määrittää. Jokaisesta pääasiallisesta toimesta on ilmoitettava:Järjestöt, jotka ovat erikoistuneet EU:n ja muiden alueiden välisiin suhteisiin, ovat merkittävä tietolähde ja ne ovat usein osa laajempaa joko virallista tai epävirallista verkostoa. Kyseiset järjestöt tarjoavat todellisen mahdollisuuden jakaa tietoja ja ajatuksia EU:n ja muiden alueiden välisistä suhteista suurelle määrälle mielipidevaikuttajia. Kyseessä on selkeä tarve lisätä EU:n tuntemusta niillä alueilla, joihin sovelletaan ulkoisia avustusohjelmia; on myös tarpeellista lisätä kyseisten alueiden tuntemusta EU:ssa sekä tuntemusta EU:n ja kyseisten alueiden välisistä suhteista. Keskukset, instituutit ja verkostot, jotka ovat erikoistuneet EU:n ja muiden alueiden välisiin suhteisiin, voivat tarjota tehokkaan välineen kyseisen tavoitteen saavuttamiseksi. Ne voivat antaa luotettavia, objektiivisia ja olennaisia tietoja EU:n ja muiden alueiden välisten suhteiden tilasta. Voidakseen suorittaa tehtävänsä tehokkaasti, näiden järjestöjen on voitava keskittyä tärkeimpiin kysymyksiin. Monivuotisen kumppanuuden perustaminen siten, että järjestö saisi vuosittaisen avustuksen avoimen valintamenettelyn jälkeen ja edellyttäen, että järjestön vuosiohjelma hyväksytään, tulee suuresti helpottamaan järjestöjen tavoitteiden saavuttamista.- Kohderyhmä (edunsaajien määrä ilmoitetaan, jos mahdollista)Erikoistuneet keskukset, instituutit tai verkostot, joiden tavoitteet liittyvät EU:n ja muiden alueiden välisten suhteiden tarkasteluun.- Ohjelmakauden (mitattavissa olevat) erityistavoitteetYhteisön toimia vahvistavien ja tehostavien järjestöjen toimien on lisättävä EU:n ja apua saavien alueiden välistä yhteisymmärrystä ja vuoropuhelua.- Konkreettiset toimenpiteet toimen toteuttamiseksiOhjelma pannaan täytäntöön antamalla tukea järjestöille, jotka ovat sitoutuneet edistämään yhteisymmärrystä EU:n ja tiettyjen vähemmän kehittyneiden alueiden välillä.Avustukset kattavat osan niiden edunsaajajärjestöjen toimintakuluista, jotka valitaan ehdotuspyynnön jälkeen ja jotka kykenevät toimimaan ohjelman tavoitteiden saavuttamiseksi.- Välittömät tuloksetVälittömät tulokset muodostuvat edunsaajan vuosiohjelmansa yhteydessä toteuttamista toimista, joita ovat muun muassa tutkimukset, työpajat, konferenssit, julkaisut, jne.- Odotettu vaikutus yleistavoitteen toteutumiseenVaikutukset ovat parempi EU:n ja sen tiettyjä alueita koskevan politiikan tuntemus, alueiden ja alueiden maiden harjoittaman politiikan parempi tuntemus sekä mielipidevaikuttajien, kuten yliopistopiirien, politiikkojen, kansalaisyhteiskunnan ja virkamiesten parempi tuntemus EU:n ja muiden alueiden välisistä suhteista.Myös rahoitustukea koskevista yksityiskohtaisista säännöistä on annettava tietoja (tarvittavan rahoitustuen osuus ja muoto).Talousarviosta voidaan myöntää viisi keskimäärin 338 000 euron suuruista vuotuista avustusta.Toimintatukien määrä ei saa ylittää 70 prosenttia järjestön tukikelpoisista kustannuksista sinä kalenterivuonna, jona avustus myönnetään.5.3 Toteutusta koskevat yksityiskohtaiset säännötKomissio vastaa suoraan toimien hallinnoinnista6. TALOUDELLISET VAIKUTUKSET6.1 Kokonaisvaikutus rahoitukseen, B osa (koko ohjelmakaudeksi)(Oheisessa taulukossa ilmoitettujen kokonaismäärien laskutapa on selitettävä taulukossa 6.2 esitetyn jaottelun avulla). )6.1.1 Rahoitustuki   Maksusitoumusmäärärahat miljoonaa euroa (kolmen desimaalin tarkkuudella)>TAULUKON PAIKKA>6.2. Toimenpidekohtainen kustannuslaskelma, B osa (koko ohjelmakaudeksi) [13][13]  Ks. lisätietoja erillisestä ohjeasiakirjasta.(Jos toimia on useita, on ilmoitettava kuhunkin toimeen kuuluvista konkreettisista toimenpiteistä tarkat tiedot suoritteiden laajuuden ja kustannusten arviointia varten.)Maksusitoumusmäärärahat miljoonaa euroa (kolmen desimaalin tarkkuudella)>TAULUKON PAIKKA>Laskutapa on tarvittaessa selitettävä.7. VAIKUTUKSET HENKILÖSTÖÖN JA HALLINTOMENOIHIN7.1. Vaikutus henkilöstöön [14][14]  Nykyinen henkilöstö.>TAULUKON PAIKKA>7.2 Henkilöstömenojen kokonaisvaikutus rahoitukseen>TAULUKON PAIKKA>Määrät vastaavat 12 kuukauden kokonaismenoja.7.3 Muut toimesta johtuvat hallintomenot>TAULUKON PAIKKA>Määrät vastaavat toimenpiteestä aiheutuvia kokonaismenoja 12 kuukauden ajalta.1 Mainittava komitean laji sekä ryhmä, johon se kuuluu.>TAULUKON PAIKKA>(Arvioidessaan toimeen tarvittavia hallinnollisia ja henkilöresursseja pääosastojen ja yksiköiden on otettava huomioon alustavasta talousarvioesityksestä käydyissä periaatekeskusteluissa ja sitä hyväksyttäessä tehdyt komission päätökset. Tämä tarkoittaa sitä, että pääosastojen on osoitettava, että henkilöstötarpeet voidaan täyttää alustavan talousarvioesityksen hyväksymisen yhteydessä määrätyn alustavan määrärahajaottelun asettamissa rajoissa.Jos tässä tarkoitettuja toimenpiteitä ei ole poikkeuksellisesti voitu ennakoida alustavaa talousarvioesitystä laadittaessa, komissiota on pyydettävä päättämään, voidaanko ehdotetun toimenpiteen toteuttaminen hyväksyä ja jos, niin miten: alustavaa määrärahajaottelua muuttamalla, määrärahojen tapauskohtaisella uudelleenjaolla, lisätalousarviolla vai talousarvioesitykseen tehtävällä oikaisukirjelmällä.)8. SEURANTA JA ARVIOINTI8.1 Seurantajärjestelmä(Kunkin toimenpiteen alusta alkaen on koottava riittävät seurantatiedot käytetyistä keinoista ja resursseista sekä aikaansaaduista suoritteista ja toiminnan tuloksista. Tämä merkitsee käytännössä sitä, että taloudellisille ja henkilöresursseille sekä suoritteille ja tuloksille on määriteltävä indikaattorit ja kehitettävä tietojen keräämismenetelmät.)8.2 Arvioinnin yksityiskohtaiset säännöt ja arviointijaksotViimeistään 31. joulukuuta 2005 komissio antaa neuvostolle kertomuksen tämän ohjelman tavoitteiden toteutumisesta. Kertomus perustuu edunsaajien saavuttamiin tuloksiin ja siinä arvioidaan erityisesti edunsaajien tehokkuutta 1 artiklassa ja liitteessä määritettyjen tavoitteiden toteuttamisessa.9. PETOSTEN TORJUNTATOIMETKomissio voi suorittaa tämän ohjelman puitteissa paikalla tehtäviä tarkastuksia Euroopan yhteisöjen taloudellisten etujen suojaamiseksi petoksilta ja muilta väärinkäytöksiltä neuvoston asetuksen (Euratom, EY) N:o 2185/96  [15] mukaisesti. Tarvittaessa tarkastukset tekee Euroopan petostentorjuntavirasto OLAF, ja niihin sovelletaan Euroopan parlamentin ja neuvoston asetusta (EY) N:o 1073/1999 [16][15]   EYVL L 292, 15.11.1996, s. 2.[16]   EYVL L 136, 31.5.1999, s. 1.Toiminta-avustusta saavan elimen on säilytettävä komission saatavilla kaikki maksettujen kustannusten tositteet siltä vuodelta, jolle avustusta on myönnetty, ja etenkin tarkastetut tilinpäätökset viiden vuoden ajan viimeisestä maksusta. Avustuksen saajan on varmistettava, että yhteistyökumppaneiden tai jäsenjärjestöjen hallussa olevat tositteet saatetaan komission saataville.Komission yksiköt valvovat säännöllisesti tuen käyttöä asiakirjojen perusteella ja paikan päällä.